આજે પરમાત્મા કૃષ્ણના રુપમાં પ્રત્યક્ષ પ્રગટ થયા છે. શિવજી આ સાકાર બ્રહૃમના દર્શન માટે આવ્યા છે. યશોદા માતાને જ્યારે ખબર પડી કે કોઈ સાધુ તેમના દ્વારે ભિક્ષા માટે ઉભા છે. તેમને દાસીને સાધુને ફળ આપવા માટેનો આદેશ આપ્યો. દાસીને હાથ જોડીને સાધુએ ભિક્ષા લેવાની ના પાડી અને બાળકૃષ્ણને આર્શીવાદ આપવા માટે કહ્યું. શિવજીએ દાસીને કહ્યું કે, મારા ગુરુએ મને કહ્યું છે કે ગોકુળમાં યશોદાજીના ઘરે પરમાત્મા પ્રગટ થયા છે એટલા માટે હું તેમના દર્શન માટે આવ્યો છું. મારે લલ્લાના દર્શન કરવા છે.